**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **Λιβαδειά 01 /11/2024**

 **Αριθμ. πρωτ. 22081**

**ΑΠΟΣΠΑΣΜΑ**

# Από το πρακτικό της αριθμ. 37ης /2024ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης** **395**

 **Απαλλαγή υπολόγου και έγκριση απόδοσης λογαριασμού του υπ΄αριθ. 2155/2024 Χρηματικού Εντάλματος Προπληρωμής.**

Στη Λιβαδειά σήμερα 30η Οκτωβρίου 2024 ημέρα Τετάρτη και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 21643/25-10-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν παρόντα 7 (επτά) , ήτοι:

  **ΠΑΡΟΝΤΕΣ ΑΠΟΝΤΕΣ**

 1. Καραμάνης Δημήτριος-Πρόεδρος

 2. Τουμαράς Βασίλειος

 3. Αγνιάδης Παναγιώτης

 4. Καλλιαντάσης Χρήστος

 5. Τόλιας Δημήτριος (αν/κό μέλος κ. Παπαβασιλείου Αικατερίνης)

 6. Μίχας Δημήτριος (αποχώρησε στη διάρκεια του 1ου Θ.Η.Δ.)

 7.Ταγκαλέγκας Ιωάννης (αποχώρησε στη διάρκεια του 1ου Θ.Η.Δ.)

 Ο Πρόεδρος της Δημοτικής Επιτροπής εισηγούμενος το 6ο θέμα της ημερήσιας διάταξης έθεσε υπόψη των μελών το υπ΄ αριθμ. πρωτ. 21276/22-10-2024 έγγραφο του υπολόγου δημοτικού υπαλλήλου του Δήμου Λεβαδέων κ. Στάμου Λουκά στο οποίο αναφέρονται τα παρακάτω:

*Σύμφωνα με το άρθρο 32, παρ.1 και 2 του Β.Δ. 17-5/15-6-59 (ΦΕΚ 114/59 τεύχος Α') ορίζεται ότι:*

*«1. Εντάλματα προπληρωμής, είς άς περιπτώσεις επιτρέπεται η έκδοσις τοιούτων υπό του νόμου, εκδίδονται επ' ονόματι μονίμου υπαλλήλου του δήμου. Ούτος καθίσταται υπόλογος οφείλων εντός της τακτής προθεσμίας να αποδώση λογαριασμόν της διαχειρίσεως των ληφθέντων χρημάτων, υποβάλλων τα κεκανονισμένα δικαιολογητικά και επιστρέφων το μη διατεθέν ποσόν.*

*Η προθεσμία αποδόσεως λογαριασμού ορίζεται δια της περί εκδόσεως του εντάλματος προπληρωμής αποφάσεως, ήτις δεν δύναται να είναι μεγαλυτέρα του τριμήνου και δέον να λήγη ένα τουλάχιστον μήνα προ της λήξεως του οικονομικού έτους.*

***2.*** *Επί τη ητιολογημένη αιτήσει του υπολόγου δύναται ή κατά την προηγουμένην παράγραφον προθεσμία να παραταθή επί ένα εισέτι μήνα εν ουδεμία όμως περιπτώσει πέραν της λήξεως του οικονομικού έτους.»*

*Σύμφωνα με τα άρθρα 33 και 34 του Β.Δ. 17-5/15-6-59 (ΦΕΚ 114/59 τεύχος Α') ορίζεται ότι:*

*«1.Απαγορεύεται η χρησιμοποίησις των ληφθέντων χρημάτων δι' εντάλματος προπληρωμής δια δαπάνας άλλας ή τας δι' άς εξεδόθη η προκαταβολή.*

*2. Εν ουδεμία περιπτώσει επιτρέπεται η έκδοσις χρηματικού εντάλματος επ' ονόματι υπολόγου μη αποδώσαντος λογαριασμόν επί προηγουμένου εντάλματος προπληρωμής.»*

*Τέλος σύμφωνα με το άρθρο 37 του Β.Δ. 17-5/15-6-59 (ΦΕΚ 114/59 τεύχος Α') ορίζεται ότι:*

*«Οι υπόλογοι οφείλουν ως προς την φύλαξιν και την εν γένει εξασφάλισιν των παρ’ αυτών διαχειριζομένων χρημάτων να καταβάλλουν την ην και τοις ιδίοις επιμέλειαν, ευθυνόμενοι δια πάσαν τυχόν επερχομένην απώλειαν ή μείωσιν των χρημάτων τούτων.*

*Εάν τα ποσά των ενταλμάτων δεν πρόκειται να χρησιμοποιηθούν αμέσως υπό των υπολόγων άμα τη εξοφλήσει των θα γίνηται κατάθεσις αυτών ή των μη χρησιμοποιηθέντων υπολοίπων εις την Εθνικήν Τράπεζαν της Ελλάδος ή εις το Ταχυδρομικόν Ταμιευτήριον, εφ'όσον λειτουργούν τοιαύτα εις την έδραν του δήμου. Οι υπόλογοι οφείλουν κατά την απόδοσιν του λογαριασμού να επισυνάψουν μετά των δικαιολογητικών και το βιβλιάριον της καταθέσεως και αναλήψεως Τραπέζης ή του Ταχυδρομικού Ταμιευτηρίου εν τω οποίω θα αναγράφωνται κεχωρισμένως πάσαι αι γενόμεναι καταθέσεις και αναλήψεις.»*

*Με την υπ’ αριθμ. 341/2024 απόφαση της Δημοτικής Επιτροπής εγκρίθηκε η έκδοση χρηματικού εντάλματος προπληρωμής στο όνομα του υπάλληλου του Δήμου Λεβαδέων κ Στάμου Λουκά - κλάδου Δ.Ε. Διοικητικού , ποσού 484,00€ για πληρωμή* ***δαπάνης σύνδεσης φωτοβολταϊκού σταθμού του Δημαρχείου Λιβαδειάς με το δίκτυο*** *σε βάρος του κάτωθι Κ.Α. του πρ/σμού του σκέλους των εξόδων του οικ έτους 2024 ήτοι:*

|  |  |  |  |  |
| --- | --- | --- | --- | --- |
| ***Α/Α*** | ***Κ.Α.*** | ***ΤΙΤΛΟΣ Κ.Α.*** | ***ΠΟΣΟ*** | ***ΠΗΓΗ ΧΡΗΜΑΤΟΔΟΤΗΣΗΣ*** |
| 1. *.*
 | *10/6279.002* | *Δαπάνη σύνδεσης φωτοβολταϊκού σταθμού του Δημαρχείου Λιβαδειάς με το δίκτυο* |  *483,60€* |  *Ίδιοι πόροι* |
| 1. *2*
 | *00/6515* | *Αμοιβές και προμήθειες τραπεζών* | 1. *0,40€*
 | *Ίδιοι πόροι* |
|  | ***Σύνολο*** |  |  ***484,00€*** |  |

 *Τέλος, στην ίδια απόφαση ορίστηκε ότι η απόδοση του λογαριασμού θα πρέπει να γίνει έως την 15/11/2024*

*Σε εκτέλεση τω ανωτέρω εκδόθηκε το υπ αριθμ 2155/2024 Χρηματικό Ένταλμα ποσού 484,00€.*

*Δαπανήθηκε το ποσό των 484,00€ σύμφωνα με :*

*α1) την υπ αριθμ 101574/01-10-2024 σύμβαση της ΔΕΔΔΗΕ Α.Ε και αφορά την σύνδεση και την παράλληλη λειττουργεία με το Δίκτυο ΜΤ του Φ/Β σταθμού του αυτοπαραγωγού εγκατεστημένης ισχύος 16,895 ΚW με αριθμό παροχής 4-84600729, ευρισκόμενου στην θέση Πλατεία Λάμπρου Κατσώνη ΛΙΒΑΔΕΙΑ, Τ.Κ.32131. επικαιροποιημένη προσφορά στην οποία αναφέρεται το ποσό των 483,60€ συμπεριλαμβανομένου ΦΠΑ 24%, που πρέπει να καταβληθεί υπέρ της ΔΕΔΔΗΕ Α.Ε*

*α2) την σχετική «ΑΠΟΔΕΙΞΗ ΣΥΝΑΛΛΑΓΗΣ» της Τράπεζας Πειραιώς με κωδικό αναφοράς συναλλαγής ΡΧ242750481/01-10-2024 και*

*α3) το υπ αριθμ Β 0044581/08-10-2024 τιμολόγιο παροχής υπηρεσιών της ΔΕΔΔΗΕ Α.Ε. , ποσού 483,60€ συμπ/νου του ΦΠΑ 24% .*

*και*

*Λαμβάνοντας υπόψη τα ανωτέρω καθώς και*

1. *τα άρθρα 32,33,34 και 37 του Β.Δ. 17-5/15-6-59 (ΦΕΚ 114/59 τεύχος Α')*
2. *Τις διατάξεις του άρθ 172 του Ν. 3463/2006*
3. *Το άρθ 72 του Ν. 3852/2010*
4. *τα δικαιολογητικά τα οποία κατέθεσα για την απόδοση του λογαριασμού*

***Καλείται η Οικονομική Επιτροπή***

*1. Να εγκρίνει την απόδοση λογαριασμού μαζί με τα σχετικά δικαιολογητικά τα οποία επισυνάπτονται και αποτελούν αναπόσπαστο μέρος της παρούσας απόφασης*

*2. Να απαλλάξει τον Στάμου Λουκά από υπόλογο του ποσού των 484,00€ το οποίο είχε διατεθεί για πληρωμή δαπάνης «****για την πληρωμή δαπάνης σύνδεσης φωτοβολταϊκού σταθμού του Δημαρχείου Λιβαδειάς με το δίκτυο*** ***ποσού 484,00€.***

Στη συνέχεια ο Πρόεδρος κάλεσε τα μέλη να αποφασίσουν σχετικά.

 **Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

 -Τις διατάξεις του του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

-Τις διατάξεις των άρθρων 32-33-34 και 37του Β.Δ. 17-5/15-6-59 (ΦΕΚ 114/59 τεύχος Α)'

-Τις διατάξεις του άρθρου 172 του Ν. 3463/2006

-Την αριθ. 341/2024 απόφασή της

-Το υπ΄αριθμ. 2155/2024 χρηματικό ένταλμα προπληρωμής

- Το υπ΄αριθ. πρωτ. 21276/22-10-2024έγγραφο με τα δικαιολογητικά που κατέθεσε ο υπόλογος δημοτικός υπάλληλος κ. Στάμου Λουκάς για την απόδοση του λογαριασμού , που είχε διανεμηθεί

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

 **ΑΠΟΦΑΣΙΖΕΙ ΟΜΟΦΩΝΑ**

 Α)Εγκρίνει την απόδοση λογαριασμού έτσι όπως υποβλήθηκε με το αριθ. πρωτ. 21276/22-10-2024 έγγραφο από τον υπόλογο δημοτικό υπάλληλο κ. Στάμου Λουκά μαζί με τα συνημμένα δικαιολογητικά.

Β)Απαλλάσσει τον δημοτικό υπάλληλο κ. Στάμου Λουκά από υπόλογο του υπ΄αριθμ. 2155/2024 χρηματικού εντάλματος προπληρωμής ποσού ΤΕΤΑΡΑΚΟΣΙΩΝ ΟΓΔΟΝΤΑ ΤΕΣΣΑΡΩΝ ΕΥΡΩ (484,00€) ο οποίος ορίσθηκε για την πληρωμή δαπάνης σύνδεσης φωτοβολταϊκού σταθμού του Δημαρχείου Λιβαδειάς με το δίκτυο.

. **Η παρούσα απόφαση πήρε αριθμό 395/2024.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

 ΠΙΣΤΟ ΑΠΟΣΠΑΣΜΑ

 Λιβαδειά 01 -11-2024

 Ο ΠΡΟΕΔΡΟΣ

 **ΤΑ ΜΕΛΗ**

1. Τουμαράς Βασίλειος

2. Αγνιάδης Παναγιώτης

 3. Καλλιαντάσης Χρήστος ΔΗΜΗΤΡΙΟΣ Κ. ΚΑΡΑΜΑΝΗΣ

 4. Τόλιας Δημήτριος ΔΗΜΑΡΧΟΣ ΛΕΒΑΔΕΩΝ